Ma ara nuɣal ɣer tira tungalant n Fahim Mesuden, ad tt-naf temgarad cwiṭ ɣef tewsatin n wungal i nuɣ tanumi neqqar-iten. Deg wungal-a Izen yeffer wakal ad d-naf belli tira-s tungalant d tin i ikecmen deg tewsit n wungal aberkan neɣ ungal imsulles, anda ara d-naf tigawin-is fɣent i tilawt, d asugen. Ṣṣenf-agi ixeddem-d i yimeɣri tawnaft akken ad yetbeɛ tigawin n teḥkayt, ad yaweḍ ɣer tifrat n temsareqt yellan deg uḍris.